CELEX: 62016TA0033
Language: el
Date: 2018-03-14 00:00:00
Title: Υπόθεση T-33/16: Απόφαση του Γενικού Δικαστηρίου της 14ης Μαρτίου 2018 — TestBioTech κατά Επιτροπής [Περιβάλλον — Γενετικώς τροποποιημένα προϊόντα — Κανονισμός (ΕΚ) 1367/2006 — Κανονισμός (ΕΚ) 1829/2003 — Γενετικώς τροποποιημένη σόγια MON 87769, MON 87705 και 305423 — Απόρριψη αίτησης εσωτερικής επανεξέτασης των αποφάσεων έγκρισης για διάθεση στην αγορά — Έννοια του «δικαίου του περιβάλλοντος» — Άρθρο 10 του κανονισμού 1367/2006]

30.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/26
            
         Απόφαση του Γενικού Δικαστηρίου της 14ης Μαρτίου 2018 — TestBioTech κατά Επιτροπής
   (Υπόθεση T-33/16) (1)
   
   ([Περιβάλλον - Γενετικώς τροποποιημένα προϊόντα - Κανονισμός (ΕΚ) 1367/2006 - Κανονισμός (ΕΚ) 1829/2003 - Γενετικώς τροποποιημένη σόγια MON 87769, MON 87705 και 305423 - Απόρριψη αίτησης εσωτερικής επανεξέτασης των αποφάσεων έγκρισης για διάθεση στην αγορά - Έννοια του «δικαίου του περιβάλλοντος» - Άρθρο 10 του κανονισμού 1367/2006])
   (2018/C 152/31)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: TestBioTech eV (Μόναχο, Γερμανία) (εκπρόσωποι: R. Stein, solicitor, K. Smith, QC, και J. Stevenson, barrister)
   
      Καθής: Ευρωπαϊκή Επιτροπή (εκπρόσωποι: J. Tomkin, L. Pignataro Nolin και C. Valerκ)
   
      Παρεμβαίνουσες υπέρ της καθής: Monsanto Europe (Αμβέρσα, Βέλγιο) και Monsanto Company (Wilmington, Delaware, Ηνωμένες Πολιτείες) (εκπρόσωπος: M. Pittie, δικηγόρο), και Pioneer Overseas Corp. (Johnston, Iowa, Ηνωμένες Πολιτείες) και Pioneer Hi-Bred International, Inc. (Johnston) (εκπρόσωποι: G. Forwood, δικηγόρο, J. Killick, barrister, και S. Nordin, solicitor)
   
      Αντικείμενο
   
   Αίτημα ακύρωσης, δυνάμει του άρθρου 263 ΣΛΕΕ, του εγγράφου του αρμοδίου για την υγεία και την ασφάλεια των τροφίμων Επιτρόπου, της 16ης Νοεμβρίου 2015, με το οποίο απορρίφθηκε η αίτηση εσωτερικής επανεξέτασης των εκτελεστικών αποφάσεων έγκρισης για διάθεση στην αγορά της γενετικώς τροποποιημένης σόγιας MON 87769, MON 87705 και 305423, η οποία υποβλήθηκε δυνάμει του άρθρου 10 του κανονισμού (ΕΚ) 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Ευρωπαϊκής Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (ΕΕ 2006, L 264, σ. 13).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει το έγγραφο του αρμοδίου για την υγεία και την ασφάλεια των τροφίμων μέλους της Ευρωπαϊκής Επιτροπής, της 16ης Νοεμβρίου 2015, με στοιχεία αναφοράς Ares(2015) 5145741, που αφορά αίτηση εσωτερικής επανεξέτασης των εκτελεστικών αποφάσεων έγκρισης για διάθεση στην αγορά της γενετικώς τροποποιημένης σόγιας MON 87769, MON 87705 και 305423, η οποία υποβλήθηκε δυνάμει του άρθρου 10 του κανονισμού (ΕΚ) 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα.
            
         
               2)
            
            
               Η Επιτροπή φέρει τα δικαστικά έξοδά της καθώς και τα έξοδα της TestBioTech eV.
            
         
               3)
            
            
               Η Monsanto Europe, η Monsanto Company, η Pioneer Overseas Corp. και η Pioneer Hi-Bred International, Inc. φέρουν έκαστη τα δικαστικά έξοδά της.
            
         
      (1)  EE C 136 της 18.4.2016.